**РУХАНИ ЖАҢҒЫРУ – ҰЛТ ТАҒДЫРЫ**

Мырзабек Бекзат Қанатұлы

Әл-Фараби атындағы Қазақ Ұлттық Университеті 1-курс магистранты

Рухани жаңғыру – елдің оның ішінде адамның ішкі әлемінің жаңаруы, сана-сезімінің толығуы, жаңа өзгерісті қабылдай білуі және де заманнан қалыспауы. Біздің еліміздің болашағы ең алдымен өзіне, рухани қуаты мен халықтың ар-намысына, оның ұлттық санасына байланысты. Әрбір халық, әр мемлекет ғасырлар бойы жаңғырып, жаңарып отырады. Дегенмен де осы жаңару барысында халықтың ұлттық рухы, салт-санасы, мәдениеті сақталып отырса бұл рухани жаңғыру дұрыс қалыпта өтіп жатыр деген сөз. Рухани жаңарулар мен инновацияларда білім берудің рөлі зор екені айдан анық. Біз ұлттық ерекшеліктерімізді ескере отырып, әлемде болып жатқан жаңалықтардан хабардар болуымыз керек деген сөз.

Ұлттық мәдениетті сақтамай, ешқандай да өзгеріс немесе модернизация болмақ емес. Біздің туған жерімізге, елімізге, оның мәдениетіне, әдет-ғұрыптары мен дәстүрлеріне деген ерекше көзқарас – қазақи патриотизмнің маңызды белгісі. Бұл кез-келген елді ел ететін жеке адамдардың жиынтығы емес, сол ел тарихта ойып тұрып орын алуы үшін, мемлекет болып қалыптасуы үшін елдің ұлттық рухы, мәдениеті , салт - санасы маңызды рөл атқарады. Рухани жаңғыру барысында еліміздегі білім берудің маңызы өте зор. Біздің елімізде адамдардың бақытты өмір сүруі және қоғамға өзін қауіпсіз сезінуі үшін барлық жағдайлар жасалуы тиіс. Адамзат дамуының қай кезеңі болсын, қай салада болсын, біз білім алып даму еліміздің де, ұлттың да алға қозғаушы күші екенін ұмытпауымыз қажет. Біздің бір ғана жолымыз бар - ол рухани жаңғыру арқылы жарқын болашаққа қадам басу болып табылады.

Рухани жаңғыру – бұл қай ұлт немесе ел болмасын, олардың салт-санасы мен дүниетанымын өзгертетін қозғаушы күші. Менің ойымша рухани жаңғыру -бұл ұлттық құндылықтарымызды ұмытпай, жаһандық жаңашылдыққа ұмтылатын бірден бір негізгі жол. Қазіргі қоғамда кез-келген адам жеке көзқарасы қалыптасқан зерделі де, зерек тұлға тәрбиелеуі тиіс. Ол үшін кез-келген адам ілім-білімге ұмтылып, жан-жақты дамып, жетілген жөн. Бәсекеге қабілеттілікті ел болу үшін қазіргі кезде ең алдымен экономикалық тұрғыда озық болуымыз керек және саяси тұрғыда алғыр, тұрақты болу қажет. Біздің ел бәсекеге қабілеттілік таза адами факторлармен сараланатын кезеңге аяқ басқанына аз уақыт өткен жоқ. Осы уақытқа дейін елеміз тек табиғи қазба байлықтарымызбен , жер көлемі бойынша тоғызыншы орын алатын кең байтақ жерімізбен ғана өзгелермен жарысып келгені өтірік емес. Ендігі кезекте табиғи қазба байлықтарымызбен емес, интеллектуальды қабілетімізбен және де білімімізбен бәсекелесетін боламыз. Сондықтан да осы тұрғыда рухани жаңғырудың ел дамуында алатын орны ерекше екені сөзсіз. Қазіргі таңда жеке адам ғана емес, тұтас халықтың өзі бәсекелік қабілеттілігін арттырса ғана елдің табысқа жетуге мүмкіндігі жоғары. Мұнымен айтпағым, еліміздің күші әрқаган да бірлікте және тұтастықта.